pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชวนเกษตรกร ขึ้นทะเบียน – ปรับปรุงทะเบียนเกษตรกรให้เป็นปัจจุบัน เพื่อเป็นฐานข้อมูลรับการช่วยเหลือและสิทธิประโยชน์ต่าง ๆ
วันพุธที่ 3 พฤษภาคม 2566
ชวนเกษตรกร ขึ้นทะเบียน – ปรับปรุงทะเบียนเกษตรกรให้เป็นปัจจุบัน เพื่อเป็นฐานข้อมูลรับการช่วยเหลือและสิทธิประโยชน์ต่าง ๆ
.....
กรมส่งเสริมการเกษตร ย้ําเกษตรกรทุกคน ขึ้นทะเบียนและปรับปรุงทะเบียนเกษตรกรให้เป็นปัจจุบัน เพื่อใช้เป็นฐานข้อมูลในการสนับสนุนและให้ความช่วยเหลือจากรัฐบาล กรณีแปลงปลูกพืชเสียหายจากการประสบภัยพิบัติด้านพืช ตามระเบียบกระทรวงการคลัง และได้รับสิทธิต่าง ๆ ตามประกาศกระทรวงเกษตรและสหกรณ์
.
ซึ่งเกษตรกรที่ขึ้นทะเบียนเกษตรกรแล้ว ต้องปรับปรุงข้อมูลทุกครั้ง เมื่อเริ่มต้นฤดูกาลผลิตใหม่หลังการเพาะปลูก 15 วัน กรณีไม้ผล/ พืชยืนต้น สามารถปรับปรุงทะเบียนเกษตรกรได้ตลอดปี ขึ้นอยู่กับช่วงเวลาของ แต่ละชนิดพืช
.
จํานวนเนื้อที่ขั้นต่ําที่รับขึ้นทะเบียนและปรับปรุงทะเบียนเกษตรกร
ข้าว พืชไร่ ไม้ผล ไม้ยืนต้น นาเกลือตั้งแต่ 1 ไร่ขึ้นไป
ผัก สมุนไพร ไม้ดอก ไม้ประดับตั้งแต่ 1 งานขึ้นไป
ปลูกพืชในโรงเรือนตั้งแต่ 72 ตรม. ขึ้นไป
เพาะเห็ด ทําผักงอก ตั้งแต่ 30 ตร.ม.ขึ้นไป
ผึ้งพันธุ์ ผึ้งโพรง อย่างใด อย่างหนึ่ง จํานวนตั้งแต่ 10 รัง ขึ้นไป
ชันโรง 20 รัง ขึ้นไป
ครั่ง 5 ต้น (ไม้ยืนต้น) ขึ้นไป
ไส้เดือน จิ้งหรีด ด้วงสาคู อย่างใด อย่างหนึ่ง ตั้งแต่ 30 ตร.ม. ขึ้นไป
.
เกษตรกรรายย่อย ที่มีเนื้อที่เพาะปลูกขั้นต่ําไม่เป็นไปตามเกณฑ์ที่กําหนด สามารถขึ้นทะเบียนเกษตรกรได้ โดยต้องยืนยันว่ามีรายได้ที่คาดว่าจะได้รับจากการประกอบการเกษตรในรอบปีเพาะปลูกนั้น ๆ เกิน 8,000 บาท ขึ้นไป
.
สําหรับเกษตรกรรายใหม่ ติดต่อขึ้นทะเบียนเกษตรกรได้ที่สํานักงานเกษตรอําเภอที่ตั้งแปลงปลูก หรือช่องทางออนไลน์ ผ่านระบบ e-Form ที่เว็บไซต์ efarmer.doae.go.th เมื่อผ่านการตรวจสอบข้อมูลจากเจ้าหน้าที่ซึ่งใช้เวลาประมาณ 5 วันทําการแล้ว เกษตรกรจะสามารถขึ้นทะเบียนเกษตรกรและติดตามผลการขึ้นทะเบียนเกษตรกรผ่านระบบได้
.
ส่วนเกษตรกรรายเดิมและใช้แปลงเดิม สามารถปรับปรุงทะเบียนเกษตรกรได้ผ่าน แอปพลิเคชัน DOAE Farmbook โดยใช้รหัสทะเบียนเกษตรซึ่งระบุอยู่ในทะเบียนเกษตรกรลงชื่อเข้าใช้งานแอปฯ
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-4 พฤษภาคม วันฉัตรมงคล
วันพุธที่ 3 พฤษภาคม 2566
03/05/2566
4 พฤษภาคม วันฉัตรมงคล
4 พฤษภาคม วันฉัตรมงคล
4 พฤษภาคม
"เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป"
ทรงพระเจริญ
ด้วยเกล้าด้วยกระหม่อม ขอเดชะ
ข้าพระพุทธเจ้า คณะผู้บริหาร ข้าราชการ และเจ้าหน้าที่กระทรวงอุตสาหกรรม
รัฐบาลไทย-ข่าวทำเนียบรัฐบาล-“ทิพานัน”ชูผลงาน“พล.อ.ประยุทธ์”หนุนการแพทย์จีโนมิกส์ในพื้นที่ EEC ดันไทยสู่ “เมดิเคิลฮับ”ระดับโลกและแถวหน้าภูมิภาค สร้างความมั่นคงด้านสุขภาพและความมั่งคั่งให้กับคนไทย
วันพุธที่ 3 พฤษภาคม 2566
03/05/2566
“ทิพานัน”ชูผลงาน“พล.อ.ประยุทธ์”หนุนการแพทย์จีโนมิกส์ในพื้นที่ EEC ดันไทยสู่ “เมดิเคิลฮับ”ระดับโลกและแถวหน้าภูมิภาค สร้างความมั่นคงด้านสุขภาพและความมั่งคั่งให้กับคนไทย
“ทิพานัน”ชูผลงาน“พล.อ.ประยุทธ์”หนุนการแพทย์จีโนมิกส์ในพื้นที่ EEC ดันไทยสู่ “เมดิเคิลฮับ”ระดับโลกและแถวหน้าภูมิภาค สร้างความมั่นคงด้านสุขภาพและความมั่งคั่งให้กับคนไทย
วันนี้ (3 พ.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ในฐานะประธานคณะกรรมการนโยบายเขตพัฒนาพิเศษภาคตะวันออก(กพอ.) เร่งขับเคลื่อนโครงการเขตพัฒนาเศรษฐกิจภาคตะวันออก หรือ EEC ถือเป็นหนึ่งในโครงการสําคัญเร่งด่วน เพื่อเพิ่มขีดความสามารถในการแข่งขันของประเทศ เพิ่มมูลค่าการค้าการลงทุนระหว่างประเทศไทยกับต่างประเทศ เพื่อการพัฒนาเศรษฐกิจอย่างยั่งยืนตามแผน BCG Model จนมีความก้าวหน้าเป็นอย่างมาก ทั้งนี้ ไม่เพียงให้ความสําคัญกับการสนับสนุนการลงทุนในภาคอุตสาหกรรมเป้าหมายเท่านั้น ในพื้นที่ EEC ยังได้ยกระดับทางด้านการแพทย์และสาธารณสุข เพื่อก้าวไปสู่การเป็นศูนย์กลางทางการแพทย์ระดับนานาชาติ (เมดิเคิลฮับ)ระดับโลกและแถวหน้าของภูมิภาคเอเซีย
น.ส.ทิพานัน กล่าวว่า ทั้งนี้ ได้จัดตั้งศูนย์บริการทดสอบทางการแพทย์จีโนมิกส์ในพื้นที่ EECหนึ่งในโครงสร้างพื้นฐาน ด้านการแพทย์สมัยใหม่ภายใต้แผนปฏิบัติการบูรณาการจีโนมิกส์ประเทศไทย ซึ่งตั้งอยู่ที่ ชั้น 8 อาคาร 110 ปี คณะเภสัชศาสตร์ มหาวิทยาลัยบูรพา จังหวัดชลบุรีเพื่อถอดรหัสพันธุกรรมประชาชน 50,000 ราย ในระยะเวลา 5 ปี และจัดเก็บเป็นข้อมูลเพื่อการวินิจฉัยและเลือกการรักษาโรคที่ถูกต้อง เป็นต้นแบบในพื้นที่ อีอีซี เพื่อให้คนไทยทุกคน ได้รับการวินิจฉัยโรคที่แม่นยํา รักษาได้ตรงอาการไม่ป่วยหนัก และมีสุขภาพดีทั่วหน้าต่อไปในอนาคต
“พล.อ.ประยุทธ์ให้ความสําคัญกับการยกระดับคุณภาพชีวิตของประชาชนในทุกมิติโดยเฉพาะการเข้าถึงบริการสาธารณสุขที่ทันสมัย และเทคโนโลยีการแพทย์ที่ทั่วโลกยอมรับการแพทย์แม่นยํา รักษาตรงจุด จะช่วยลดภาระค่าใช้จ่ายที่ไม่จําเป็นให้กับผู้ป่วย และยังช่วยผลักดันให้อุตสาหกรรมการแพทย์ของไท สร้างรายได้มหาศาลให้กับประเทศ เพื่อความมั่นคงด้านสุขภาพ และความมั่นคั่งของคนไทย”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ก.แรงงาน จับมือเอกชน น้อมนำพระราชดำรัสพัฒนาชาวเขาเชียงราย สร้างรายได้หลักหมื่นสู่หลักแสน
วันพฤหัสบดีที่ 4 พฤษภาคม 2566
ก.แรงงาน จับมือเอกชน น้อมนําพระราชดํารัสพัฒนาชาวเขาเชียงราย สร้างรายได้หลักหมื่นสู่หลักแสน
กระทรวงแรงงานโดยกรมพัฒนาฝีมือแรงงาน ร่วมกับ สถาบันวิจัยและพัฒนาพื้นที่สูง (องค์การมหาชน) upskill ชาวเขาเชียงใหม่ด้านเกษตรเทคโนโลยีสร้างรายได้ ชุมชนดี มีสุขยั่งยืน
รัฐบาลไทย-ข่าวทำเนียบรัฐบาล-ก.แรงงาน จัดทีมจิตอาสาช่วยประชาชนซ่อมที่พัก หลังรับผลกระทบพายุฤดูร้อน
วันพุธที่ 3 พฤษภาคม 2566
ก.แรงงาน จัดทีมจิตอาสาช่วยประชาชนซ่อมที่พัก หลังรับผลกระทบพายุฤดูร้อน
กรมพัฒนาฝีมือแรงงาน กระทรวงแรงงาน จัดเจ้าหน้าที่จิตอาสาลงพื้นที่สํารวจความเสียหายจากพายุฤดูร้อน ชัยภูมิ อุตรดิตถ์ น่านกระทบหนัก ส่งเจ้าหน้าที่เข้าช่วยเหลือซ่อมแซมบ้านเรือนประชาชน
รัฐบาลไทย-ข่าวทำเนียบรัฐบาล-​กระทรวงกลาโหม จัดกิจกรรมจิตอาสาฯ เพื่อแสดงออกถึงความจงรักภักดีและเทิดทูนสถาบันพระมหากษัตริย์เนื่องในวันฉัตรมงคล
วันพฤหัสบดีที่ 4 พฤษภาคม 2566
​กระทรวงกลาโหม จัดกิจกรรมจิตอาสาฯ เพื่อแสดงออกถึงความจงรักภักดีและเทิดทูนสถาบันพระมหากษัตริย์เนื่องในวันฉัตรมงคล
๔ พฤษภาคม ๒๕๖๖
กระทรวงกลาโหม จัดกําลังพลจิตอาสา ร่วมทํากิจกรรมจิตอาสาพัฒนา “เราทําความดีด้วยหัวใจ”
บําเพ็ญสาธารณประโยชน์โดยรอบหน่วยงานและสถานที่สาธารณะ ด้วยการทําความสะอาดและปรับปรุงภูมิทัศน์พื้นที่ การฉีดล้างทําความสะอาดถนนและทางเท้า เก็บขยะ รวมถึงตัดแต่งกิ่งไม้ และดูแลสุขอนามัยให้ประชาชน
เพื่อแสดงออกถึงความจงรักภักดี และเทิดทูนสถาบันพระมหากษัตริย์ และสํานึกในพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงปฏิบัติบําเพ็ญพระราชกรณียกิจเพื่อความผาสุกของราษฎรและประเทศชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีความร่วมมือด้านการค้าไทย-อินเดียก้าวหน้า รื้อฟื้นการจัดประชุม JTC ร่วมกันในรอบ 20 ปี
วันพฤหัสบดีที่ 4 พฤษภาคม 2566
04/05/2566
โฆษกรัฐบาลเผย นายกฯ ยินดีความร่วมมือด้านการค้าไทย-อินเดียก้าวหน้า รื้อฟื้นการจัดประชุม JTC ร่วมกันในรอบ 20 ปี
ผลักดันการแก้ปัญหาอุปสรรคทางการค้า เปิดตลาดใหม่ที่มีศักยภาพ และส่งเสริมความร่วมมือด้านการท่องเที่ยว
วันนี้ (4 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดําเนินงานของหน่วยงานที่เกี่ยวข้องในการผลักดันความร่วมมือด้านการค้าระหว่างไทยกับอินเดียจนมีความคืบหน้าอย่างเป็นรูปธรรม โดยเมื่อวันที่ 20 เมษายน 2566 ที่ผ่านมา คณะผู้แทนไทยได้เข้าร่วมการประชุมคณะกรรมการร่วมทางการค้า (Joint Trade Committee: JTC) ไทย – อินเดีย ครั้งที่ 13 ณ กรุงนิวเดลี สาธารณรัฐอินเดีย ซึ่งถือเป็นการประชุมครั้งแรกในรอบ 20 ปี นับจากการประชุมเมื่อปี 2546
โฆษกประจําสํานักนายกรัฐมนตรี กล่าวว่า การประชุม JTC ถือเป็นกลไกสําคัญในการหารือแนวทางการส่งเสริมการค้าและการลงทุน และแก้ไขปัญหาอุปสรรคทางการค้า รวมทั้งผลักดันความร่วมมือทางเศรษฐกิจระหว่างกัน ซึ่งในปี 2563 ไทยและอินเดียตกลงรื้อฟื้นการประชุม JTC ขึ้นใหม่ ภายหลังว่างเว้นมานานเกือบ 2 ทศวรรษ เนื่องจากทั้งสองประเทศเข้าสู่การเจรจา FTA ไทย – อินเดีย และ FTA อาเซียน – อินเดีย โดยการประชุม JTC ในครั้งนี้ มีวาระการหารือที่สําคัญเกี่ยวกับการลดอุปสรรคทางการค้า และส่งเสริมความร่วมมือทางเศรษฐกิจระหว่างไทยกับอินเดีย
โฆษกประจําสํานักนายกรัฐมนตรี กล่าวเพิ่มเติมว่า สําหรับผลลัพธ์การประชุมในครั้งนี้ ทั้งสองฝ่ายเห็นพ้องในหลักการที่จะใช้การลงนามและตราประทับอิเล็กทรอนิกส์ในหนังสือรับรองถิ่นกําเนิดสินค้า รวมทั้งผลักดันการใช้ QR Code ผ่านการเชื่อมโยงระบบ Unified Payments Interface (UPI) ของอินเดียกับระบบพร้อมเพย์ (PromptPay) ของไทย เพื่อรองรับการใช้จ่ายของนักท่องเที่ยว ตลอดจนส่งเสริมความร่วมมือด้านการถ่ายทําภาพยนตร์และการท่องเที่ยวเชิงสุขภาพ นอกจากนี้ ไทยได้ขอให้อินเดียพิจารณาคําขอเปิดตลาดสินค้ามะพร้าวอ่อนของไทย พร้อมทั้งพิจารณายกเลิกมาตรการจํากัดการนําเข้ายางล้อและโทรทัศน์สี มาตรการห้ามนําเข้าเครื่องปรับอากาศที่มีสารทําความเย็น และการจํากัดด่านนําเข้ายางพาราและไม้ตัดดอก ซึ่งอินเดียพร้อมพิจารณา
ทั้งนี้ ไทยและอินเดียถือเป็นหุ้นส่วนทางการค้าที่สําคัญของกันและกัน มีมูลค่าการค้าระหว่างกันในปี 2565 รวมกว่า 17,702.82 ล้านดอลลาร์สหรัฐ โดยอินเดียถือเป็นคู่ค้าอันดับ 1 ของไทยในภูมิภาคเอเชียใต้ และถือเป็นตลาดที่มีศักยภาพในการขยายการค้าและการลงทุนระหว่างกันได้อีกมาก
“นายกรัฐมนตรีขอบคุณหน่วยงานที่เกี่ยวข้องที่ผลักดันให้มีการประชุม JTC จนเห็นผลสําเร็จเป็นรูปธรรมได้อีกครั้ง มุ่งหวังว่าการประชุมนี้จะสามารถหารือเพื่อทางออกสู่แนวทางแก้ไขอุปสรรคทางการค้า และเปิดตลาดในส่วนที่มีศักยภาพร่วมกันได้ และมั่นใจว่าการประชุมนี้จะเป็นอีกหนึ่งกลไกสําคัญเพื่อผลักดันความร่วมมือด้านเศรษฐกิจระหว่างไทยกับอินเดียให้แน่นแฟ้นมากยิ่งขึ้น จะช่วยต่อยอดเพิ่มมูลค่าการค้าระหว่างกัน เป็นประโยชน์ต่อประชาชนและเศรษฐกิจโดยรวมของทั้งสองประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงมหาดไทย จัดพิธีทำบุญตักบาตรถวายพระราชกุศลและพิธีถวายพระพรชัยมงคล เนื่องในโอกาสวันฉัตรมงคล 4 พฤษภาคม 2566
วันพฤหัสบดีที่ 4 พฤษภาคม 2566
04/05/2566
กระทรวงมหาดไทย จัดพิธีทําบุญตักบาตรถวายพระราชกุศลและพิธีถวายพระพรชัยมงคล เนื่องในโอกาสวันฉัตรมงคล 4 พฤษภาคม 2566
กระทรวงมหาดไทย จัดพิธีทําบุญตักบาตรถวายพระราชกุศลและพิธีถวายพระพรชัยมงคล เนื่องในโอกาสวันฉัตรมงคล 4 พฤษภาคม 2566
วันนี้ (4 พ.ค. 66) เวลา 06.39 น. ที่วัดราชบพิธสถิตมหาสีมาราม ราชวรวิหาร เขตพระนคร กรุงเทพมหานคร นายชัยวัฒน์ ชื่นโกสุม รองปลัดกระทรวงมหาดไทย เป็นประธานพิธีทําบุญตักบาตรถวายพระราชกุศลและพิธีถวายพระพรชัยมงคล เนื่องในโอกาสวันฉัตรมงคล 4 พฤษภาคม 2566 โดยมี นายพรพจน์ เพ็ญพาส รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายสมคิด จันทมฤก รองปลัดกระทรวงมหาดไทยด้านบริหาร นายโชตินรินทร์ เกิดสม รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายชยาวุธ จันทร อธิบดีกรมที่ดิน นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายขจร ศรีชวโนทัย อธิบดีกรมส่งเสริมการปกครองท้องถิ่น ผู้แทนส่วนราชการระดับกรม คณะผู้ตรวจราชการกระทรวงมหาดไทย หัวหน้าหน่วยงานรัฐวิสาหกิจในสังกัดกระทรวงมหาดไทย นางกุลทรัพย์ ชื่นโกสุม นางจิรวรรณ เพ็ญพาส ผู้ช่วยศาสตราจารย์ ดร. ศศิธร จันทมฤก นางปวีณ์ริศา เกิดสม อุปนายกสมาคมแม่บ้านมหาดไทย ข้าราชการ พนักงานรัฐวิสาหกิจ คณะกรรมการสมาคมแม่บ้านมหาดไทย และพี่น้องประชาชน ร่วมพิธี
โอกาสนี้ นายชัยวัฒน์ ชื่นโกสุม รองปลัดกระทรวงมหาดไทย พร้อมด้วย นางกุลทรัพย์ ชื่นโกสุม อุปนายกสมาคมแม่บ้านมหาดไทย นําผู้ร่วมพิธีถวายราชสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว และตักบาตรพระสงฆ์และสามเณร จํานวน 20 รูป เพื่อถวายเป็นพระราชกุศล โดยได้รับเมตตาจาก เจ้าประคุณสมเด็จพระมหาวีรวงศ์ เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม ราชวรวิหาร นําพระภิกษุสงฆ์ สามเณร เดินบิณฑบาต เนื่องในโอกาสวันฉัตรมงคล 4 พฤษภาคม 2566 เสร็จแล้ว นายชัยวัฒน์ ชื่นโกสุม รองปลัดกระทรวงมหาดไทย ถวายธูปเทียนแพ เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว แล้วนําผู้ร่วมพิธีฯ กล่าวถวายพระพรชัยมงคล โดยมีใจความสําคัญว่า "นับแต่พระบาทสมเด็จพระเจ้าอยู่หัว เสด็จเถลิงถวัลยราชสมบัติเป็นพระมหากษัตริย์ รัชกาลที่ 10 แห่งพระบรมราชจักรีวงศ์ ทรงอุทิศพระองค์ ปฏิบัติบําเพ็ญพระราชกรณียกิจนานัปการด้วยพระราชวิริยอุตสาหะ และพระราชหฤทัยแน่วแน่ที่จะสร้างความรุ่งเรือง วัฒนาสถาพรให้แก่ประเทศชาติ ซึ่งโครงการในพระราชดําริน้อยใหญ่ที่ทรงรักษา สืบสาน และต่อยอด ได้ยังประโยชน์มหาศาลในการเสริมสร้างความมั่นคงในการดํารงชีวิตแก่อาณาราษฎรภายใต้พระบรมโพธิสมภาร ตลอดจนพระราชทานความช่วยเหลือแก่ปวงประชาในยามประสบทุกข์ภัยต่าง ๆ น้ําพระราชหฤทัยอันเปี่ยมด้วยพระเมตตาอาทร ยังความปลื้มปีติแก่พสกนิกรทุกหมู่เหล่า พระมหากรุณาธิคุณอันหาที่สุดมิได้นี้ได้ประจักษ์ชัดแจ้ง และจักเทิดทูนไว้เหนือเศียรเกล้าสืบไป"
"ในศุภวาระอันเป็นมงคลยิ่งนี้ ขอพระราชทานถวายพระพรชัยมงคล ขออาราธนาคุณพระศรีรัตนตรัย และพลานุภาพแห่งสรรพสิ่งศักดิ์สิทธิ์ในสากล อีกทั้งพระบรมเดซานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาให้พระบาทสมเด็จพระเจ้าอยู่หัว ทรงพระเจริญด้วยจตุรพิธพรชัย ทรงพระเกษมสําราญ พระบารมีแผ่ไพศาลทั่วทิศานุทิศ มีพระราชประสงค์จํานงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทย ตราบจิรัฐิติกาล" นายชัยวัฒน์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-การประชุมประจำปีสภาผู้ว่าการธนาคารพัฒนาเอเชีย ครั้งที่ 56
วันพฤหัสบดีที่ 4 พฤษภาคม 2566
04/05/2566
การประชุมประจําปีสภาผู้ว่าการธนาคารพัฒนาเอเชีย ครั้งที่ 56
นายอาคม เติมพิทยาไพสิฐ รัฐมนตรีว่าการกระทรวงการคลังได้เข้าการประชุมประจําปีสภาผู้ว่าการธนาคารพัฒนาเอเชีย (Asian Development Bank: ADB) (การประชุมฯ) ในฐานะผู้ว่าการของประเทศไทยในADB ในระหว่างวันที่ 2 – 5 พฤษภาคม 2566 ณ เมืองอินชอน สาธารณรัฐเกาหลี
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลังได้เข้าการประชุมประจําปีสภาผู้ว่าการธนาคารพัฒนาเอเชีย (Asian Development Bank: ADB) (การประชุมฯ) ในฐานะผู้ว่าการของประเทศไทยในADB ในระหว่างวันที่ 2 – 5 พฤษภาคม 2566 ณ เมืองอินชอน สาธารณรัฐเกาหลี โดยในวันที่ 3 พฤษภาคม 2566 รัฐมนตรีว่าการกระทรวงการคลัง ได้เข้าร่วมพิธีเปิดการประชุมฯ ซึ่งมีนาย Yoon Suk Yeol ประธานาธิบดีสาธารณรัฐเกาหลี กล่าวเปิดการประชุมฯ โดยได้เน้นย้ําถึงความสําคัญของความร่วมมือที่แน่นเฟ้นของประเทศสมาชิก สาธารณรัฐเกาหลีซึ่งมีความเข้มแข็งด้านการผลิตชิ้นส่วนประกอบอิเล็กทรอกนิกส์ (Semiconductor) จะสนับสนุนการผลิตในห่วงโซ่อุปทานในภูมิภาคเอเชีย แปซิฟิกและในระดับโลก และได้กล่าวถึงความร่วมมือระหว่างADB และสาธารณรัฐเกาหลีที่มีมาอย่างยาวนาน โดยเริ่มตั้งแต่โครงการทางพิเศษแห่งแรกของประเทศในปี 2511
นาย Makatsugu Asakawa ประธาน ADB ได้กล่าวถ้อยแถลงต่อที่ประชุมถึงวิวัฒนาการของ ADB ที่ผ่านมาและได้กล่าวว่าสถานการณ์ปัจจุบันส่งผลให้ ADB มีความจําเป็นต้องวิวัฒนาการอย่างสําคัญอีกครั้งหนึ่ง โดย ADB จะต้องปรับตัวเพื่อรองรับการดําเนินการใน3 ด้านได้แก่(1) ตอบสนองและรับมือกับการเปลี่ยนแปลงของสภาพภูมิอากาศ (2) เป็นผู้นําในด้านการลงทุนในสินค้าสาธารณะระดับโลก (3) เป็นผู้นําในการเพิ่มแหล่งเงินทุนสําหรับการพัฒนาของโลกจากระดับพันล้านดอลลาร์สหรัฐเป็นระดับล้านล้านดอลลาร์สหรัฐ
อนึ่ง รัฐมนตรีว่าการกระทรวงการคลังยังได้เข้าร่วมการสัมมนาหัวข้อ “Policies to Support Asia's Rebound” ซึ่งมีผู้ว่าการจากประเทศสมาชิกแลกเปลี่ยนประสบการณ์ในการดําเนินนโยบายที่สนับสนุนการฟื้นตัวของแต่ละประเทศ และได้มีโอกาสหารือทวิภาคีกับผู้บริหารระดับสูงของภาคเอกชนเพื่อหารือในประเด็นเศรษฐกิจ โครงสร้างพื้นฐาน การเงินสีเขียวและการเงินเพื่อการเปลี่ยนแปลงสภาพภูมิอากาศ รวมถึงความร่วมมือด้านนวัตกรรมทางการเงินเพื่อนําไปสู่การพัฒนาที่ยั่งยืนและครอบคลุม ทั้งนี้ หน่วยงานภาคเอกชนได้ชื่นชมพัฒนาการเศรษฐกิจของประเทศไทยและแสดงความเชื่อมั่นในการเข้ามาลงทุนในประเทศไทยต่อไป
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0-2273-9020 ต่อ 3607
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีตัวเลขไทยส่งออกแรงงานไปต่างประเทศ ครึ่งปีงบประมาณ 2566 เกือบ 3 หมื่นคน ส่งเงินกลับประเทศกว่า 1 แสนล้านบาท
วันพฤหัสบดีที่ 4 พฤษภาคม 2566
04/05/2566
​โฆษกรัฐบาลเผย นายกฯ ยินดีตัวเลขไทยส่งออกแรงงานไปต่างประเทศ ครึ่งปีงบประมาณ 2566 เกือบ 3 หมื่นคน ส่งเงินกลับประเทศกว่า 1 แสนล้านบาท
ตั้งเป้าเดือนพฤษภาคม 2566 ส่งเพิ่มอีกกว่า 1,400 คน ย้ําส่งเสริมศักยภาพคนไทย
วันนี้ (4 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณหน่วยงานที่เกี่ยวข้องต่อสถานการณ์แรงงานไทยเดินทางไปทํางานต่างประเทศ ในช่วง 6 เดือนแรกของปีงบประมาณ 2566 (ตุลาคม 2565 – มีนาคม 2566) ซึ่งกรมการจัดหางานมีการอนุญาตให้แรงงานไทย 29,395 คน เดินทางไปทํางานต่างประเทศ ส่งเงินกลับประเทศผ่านระบบธนาคารแห่งประเทศไทย มูลค่ารวมกว่า 120,070 ล้านบาท ทั้งนี้ รัฐบาลเตรียมส่งแรงงานอีกกว่า 1,400 คน ในเดือนพฤษภาคม 2566 เชื่อเป็นโอกาสแรงงานไทย พร้อมสนับสนุนศักยภาพแรงงานไทยอย่างต่อเนื่อง
โฆษกประจําสํานักนายกรัฐมนตรี กล่าวว่า ในปี 2566 ประเทศไทยมีเป้าหมายจัดส่งแรงงานไทยไปทํางานต่างประเทศโดยภาครัฐ ใน 3 ประเทศหลัก คือ สาธารณรัฐเกาหลี (เกาหลีใต้) อิสราเอล และญี่ปุ่น รวม 11,300 คน แบ่งเป็นเกาหลีใต้ เป้าหมาย 4,400 คน อิสราเอล เป้าหมาย 6,500 คน และญี่ปุ่น เป้าหมาย 400 คน ซึ่งในช่วง 3 เดือนแรกของปี 2566 กรมการจัดหางาน กระทรวงแรงงาน ได้ส่งแรงงานไทยไปทํางานยัง 3 ประเทศนี้รวม 3,637 คน และในเดือนพฤษภาคม 2566 มีแผนจัดส่งแรงงานไทยไปทํางานในต่างประเทศ รวมทั้งหมด 1,435 คน แบ่งเป็น 3 ประเทศหลัก ได้แก่ เกาหลีใต้ 750 คน อิสราเอล 660 คน ญี่ปุ่น 20 คน และประเทศอื่น ๆ อีกประมาณ 5 คน
“นายกรัฐมนตรีเชื่อมั่นในศักยภาพคนไทย เน้นย้ําความสําคัญของภาคแรงงานซึ่งเป็นอีกหนึ่งฟันเฟืองสําคัญในการขับเคลื่อนเศรษฐกิจของประเทศ โดยแรงงานไทยที่ไปทํางานยังต่างประเทศนอกจากจะส่งรายได้กลับมายังประเทศแล้ว ยังนําความรู้และเทคโนโลยีที่ได้รับจากการทํางานในต่างประเทศกลับมาพัฒนาประเทศอีกทางหนึ่งด้วย ทั้งนี้ รัฐบาลพร้อมสนับสนุนและส่งเสริมให้แรงงานคุณภาพของไทยไปทํางานในต่างประเทศอย่างถูกกฎหมายมีสวัสดิการรองรับ ซึ่งจะเป็นอีกหนึ่งช่องทางเพิ่มโอกาสให้แรงงานไทยได้มีรายได้ และพัฒนาคุณภาพชีวิต” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมโครงการ “DIPROM Startup Connect” ได้รับความร่วมมือต่อเนื่อง พร้อมส่งเสริมสตาร์ตอัป
วันพฤหัสบดีที่ 4 พฤษภาคม 2566
04/05/2566
​โฆษกรัฐบาลเผย นายกฯ ชื่นชมโครงการ “DIPROM Startup Connect” ได้รับความร่วมมือต่อเนื่อง พร้อมส่งเสริมสตาร์ตอัป
ยกระดับภาคอุตสาหกรรมด้วยนวัตกรรมและเทคโนโลยี สร้างมูลค่าทางเศรษฐกิจกว่า 300 ล้านบาท
วันนี้ (4 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดําเนินโครงการ “ดีพร้อม สตาร์ตอัป คอนเน็ค” (DIPROM Startup Connect) ซึ่งจัดต่อเนื่องเป็นปีที่ 4 โดยมีผู้ประกอบการไทยจาก 25 กิจการ และภาคเอกชนขนาดใหญ่จาก 7 บริษัท ให้ความสนใจเข้าร่วมเพื่อสร้างพันธมิตรทางธุรกิจ ส่งเสริมและพัฒนาสินค้าให้ตอบโจทย์ความต้องการของตลาด โดยเฉพาะด้านนวัตกรรมและเทคโนโลยี ซึ่งคาดว่าจะสร้างมูลค่าทางเศรษฐกิจได้กว่า 300 ล้านบาท
โฆษกประจําสํานักนายกรัฐมนตรีกล่าวว่า ที่ผ่านมากรมส่งเสริมอุตสาหกรรม กระทรวงอุตสาหกรรม ได้จัดทําโครงการและกิจกรรมต่าง ๆ เพื่อส่งเสริมผู้ประกอบการภาคอุตสาหกรรมวิสาหกิจขนาดกลางและขนาดย่อม (SMEs) และวิสาหกิจชุมชน (Micro Enterprises) โดยล่าสุดได้จัดทําโครงการดีพร้อม สตาร์ตอัป คอนเน็ค (DIPROM Startup Connect) ต่อเนื่องเป็นปีที่ 4 มีผู้เข้าร่วมจากผู้ประกอบการไทย 25 กิจการ และภาคเอกชนขนาดใหญ่ 7 บริษัท ได้แก่ บริษัท ซีพีเอฟ (ประเทศไทย) จํากัด (มหาชน) บริษัท ปตท. จํากัด (มหาชน) บริษัท ไทยคม จํากัด (มหาชน) บริษัท อินโนบิก (เอเซีย) จํากัด บริษัท แมกซ์ เวนเจอร์ส จํากัด บริษัท บางกอกอินดัสเทรียล แก๊ส จํากัด และบริษัท ฮอนด้าเทรดดิ้ง เอเชีย จํากัด เพื่อให้ผู้ประกอบการได้ทํางานร่วมกับพันธมิตรภาคเอกชน รวมถึงเป็นเวทีให้กลุ่มผู้ประกอบการไทยได้นําเสนอนวัตกรรมและเทคโนโลยีผ่านสินค้าหรือบริการที่สอดคล้องกับความต้องการของตลาดมากยิ่งขึ้น ซึ่งจะเป็นโอกาสสําคัญในการเข้าถึงแหล่งเงินทุนคุณภาพ (Corporate venture capital : CVC) และส่งเสริมให้มีการขยายตลาดร่วมกันในอนาคต
สําหรับในปี 2566 นี้ กลุ่มเป้าหมายหลักของโครงการฯ คือ กลุ่มธุรกิจเทคโนโลยีเชิงลึก (Deep Tech) หรือเทคโนโลยีทั่วไปที่สนับสนุนการพัฒนาเศรษฐกิจ สังคม และสิ่งแวดล้อม อาทิ อุตสาหกรรมการเกษตรและเทคโนโลยีชีวภาพ เชื้อเพลิงชีวภาพและเคมีชีวภาพ การแพทย์ครบวงจร วัสดุชีวภาพ และพลังงาน โดยมุ่งเน้นการสร้างนวัตกรรมร่วม (Co-Creation) ให้ผู้ประกอบการสามารถทดลองใช้นวัตกรรม หรือโซลูชั่นส์ในตลาดจริง (Proof of Concept : POC) โดยคาดว่าจะสร้างมูลค่าทางเศรษฐกิจได้กว่า 300 ล้านบาท ซึ่งสอดคล้องกับผลการพัฒนาต่อเนื่องจากโครงการฯ ใน ปี 2565 ที่มีผู้ประกอบการไทยจาก 17 บริษัทได้นําเสนอโมเดลธุรกิจต่อภาคเอกชน นําไปสู่การเจรจาจับคู่ธุรกิจร่วมลงทุนกว่า 176 ล้านบาท และขยายฐานลูกค้าและสร้างนวัตกรรมร่วม ได้กว่า 76.5 ล้านบาท
“นายกรัฐมนตรีชื่นชมการทํางานของหน่วยงานที่เกี่ยวข้องในการส่งเสริมและผลักดันภาคอุตสาหกรรมไทยให้มีพัฒนาการอย่างต่อเนื่อง โดยเฉพาะภาคธุรกิจ SMEs ถือเป็นกําลังสําคัญในการขับเคลื่อนเศรษฐกิจของประเทศ โครงการดังกล่าวจึงเป็นอีกหนึ่งแนวทางที่ช่วยเหลือผู้ประกอบการไทยให้เข้าถึงการดูแลของภาครัฐ และเชื่อมโยงไปยังภาคธุรกิจขนาดใหญ่ ช่วยขยายโอกาสทางการตลาด พร้อมนําพาภาคอุตสาหกรรมทั้งกระบวนการให้เติบโตไปด้วยกัน สามารถเพิ่มรายได้ให้ประเทศ รวมไปถึงกระจายรายได้ไปยังประชาชนในทุกกลุ่มธุรกิจได้อย่างครอบคลุม” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดมหาดไทย เชิญชวนพี่น้องประชาชน ทุกภาคีเครือข่าย ร่วมโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
วันพฤหัสบดีที่ 4 พฤษภาคม 2566
04/05/2566
ปลัดมหาดไทย เชิญชวนพี่น้องประชาชน ทุกภาคีเครือข่าย ร่วมโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
ปลัดมหาดไทย เชิญชวนพี่น้องประชาชน ทุกภาคีเครือข่าย ร่วมโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 รายได้ส่วนหนึ่งสมทบมูลนิธิชัยพัฒนา และมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์
วันนี้ (4 พ.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในวันที่ 4 พฤษภาคม 2566 เป็นวันฉัตรมงคล ซึ่งเป็นวันสําคัญที่พระบาทสมเด็จพระเจ้าอยู่หัว ทรงประกอบพระราชพิธีบรมราชาภิเษกเสด็จเถลิงถวัลยราชสมบัติ เป็นพระมหากษัตริย์รัชกาลที่ 10 แห่งราชวงศ์จักรี และพระราชทานพระปฐมบรมราชโองการของพระบาทสมเด็จพระเจ้าอยู่หัว ในพระราชพิธีบรมราชาภิเษก “เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”โดยทรงปฏิบัติพระราชกรณียกิจน้อยใหญ่นานับประการ อาทิ ด้านการศึกษา ด้านการแพทย์และสาธารณสุข ด้านสังคมสงเคราะห์ ด้านการต่างประเทศ ด้านเกษตรกรรม ด้านพระศาสนา ด้านกีฬา ด้านการทหาร ด้านการบิน และด้านราชการ โดยพระองค์ท่านให้ความสําคัญทุกด้าน โดยเฉพาะด้านการศึกษาทรงเสริมสร้างโอกาสทางการศึกษา ทรงพระกรุณาพระราชทานพระราชทรัพย์ร่วมสนับสนุนก่อตั้งโรงเรียนในถิ่นทุรกันดาร และทรงรับโรงเรียนไว้ในพระบรมราชูปถัมภ์ พระราชทานวัสดุอุปกรณ์การศึกษาที่ทันสมัย เช่น คอมพิวเตอร์ โทรทัศน์ วีดิทัศน์ อีกทั้ง มอบทุนช่วยเหลือเยาวชนที่เรียนดี ขยันหมั่นเพียร ประพฤติดี มีคุณธรรม และฐานะยากจน ให้สามารถพึ่งพาตนเองได้อย่างมั่นคง โดยสนับสนุนทุนการศึกษาแก่เยาวชนอย่างต่อเนื่อง รวมถึงด้านสังคมสงเคราะห์ ทรงพระกรุณาห่วงใยการพัฒนาคุณภาพชีวิต ของประชาชน โดยเฉพาะเยาวชนที่ด้อยโอกาส
"เพื่อเป็นการสํานึกในพระมหากรุณาธิคุณ พระบาทสมเด็จพระเจ้าอยู่หัว และสืบสานพระราชกรณียกิจของพระองค์ท่าน กระทรวงมหาดไทย โดยกรมส่งเสริมการปกครองท้องถิ่นจึงได้จัดโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 โดยกําหนดจัดโครงการตั้งแต่วันที่ 1 - 31 พฤษภาคม 2566 ณ สถานที่ที่จังหวัดกําหนด โดยมี วัตถุประสงค์คือ 1) เพื่อเป็นการสํานึกในพระมหากรุณาธิคุณ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 2) เพื่อนําเงินรายได้จากการดําเนินงานเป็นทุนในการช่วยเหลือเด็ก เยาวชน และประชาชนให้มีคุณภาพชีวิตที่ดีขึ้น และสามารถพึ่งพาตนเองได้ 3) เพื่อส่งเสริมและสนับสนุนให้เด็ก เยาวชน และประชาชนได้ออกกําลังกายเพื่อสุขภาพ โดยรายได้ ส่วนหนึ่งสมทบมูลนิธิชัยพัฒนา และ มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ เพื่อเป็นทุนการศึกษาแก่เยาวชนผู้ยากไร้ ด้อยโอกาสทุกจังหวัด ให้มีโอกาสได้รับการศึกษา มีคุณภาพชีวิตที่ดีขึ้น และสามารถพึ่งพาตนเองได้" ปลัด มท. กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า กระทรวงมหาดไทย ขอเชิญชวนพี่น้องประชาชน ภาคีเครือข่ายต่าง ๆ องค์กรปกครองส่วนท้องถิ่น หน่วยงานภาครัฐ ภาคเอกชน สื่อสารมวลชน มูลนิธิ สมาคม ชมรม บริษัท ห้างร้าน และผู้มีจิตศรัทธาในทุกจังหวัดเข้าร่วมโครงการเดิน-วิ่งเฉลิมพระเกียรติ ปี 2566 ณ สถานที่ที่จังหวัดกําหนด เพื่อมีส่วนร่วมในการช่วยเหลือเด็ก เยาวชน และประชาชนให้มีคุณภาพชีวิตที่ดีขึ้น และสามารถพึ่งพาตนเองได้อย่างยั่งยืนต่อไป
รัฐบาลไทย-ข่าวทำเนียบรัฐบาล-EXIM BANK ร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 26 และการประชุมอื่น ๆ ที่เกี่ยวข้อง
วันพฤหัสบดีที่ 4 พฤษภาคม 2566
04/05/2566
EXIM BANK ร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 26 และการประชุมอื่น ๆ ที่เกี่ยวข้อง
กรรมการผู้จัดการ EXIM BANK พร้อมผู้บริหาร ร่วมคณะผู้แทนไทย ร่วมการประชุม รมว.คลังและผู้ว่าการธนาคารกลางอาเซียน+3 (AFMGM+3) ครั้งที่ 26 และการประชุมอื่น ๆ ที่เกี่ยวข้อง ณ เมืองอินชอน สาธารณรัฐเกาหลี ระหว่างวันที่ 2-5 พฤษภาคม 2566
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) พร้อมผู้บริหาร EXIM BANK ร่วมคณะผู้แทนไทย นําโดย นายอาคม เติมพิทยาไพสิฐ รัฐมนตรีว่าการกระทรวงการคลัง พร้อมด้วย ผู้บริหารกระทรวงการคลังและหน่วยงานในสังกัด เดินทางร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 (ASEAN+3 Finance Ministers’ and Central Bank Governors’ Meeting: AFMGM+3) ครั้งที่ 26 และการประชุมอื่น ๆ ที่เกี่ยวข้อง ได้แก่ การประชุมประจําปีสภาผู้ว่าการธนาคารพัฒนาเอเชีย (Asian Development Bank : ADB) ภายใต้หัวข้อ “Rebounding Asia : Recover, Reconnect and Reform” เพื่อหารือและแลกเปลี่ยนความคิดเห็นเกี่ยวกับสถานการณ์เศรษฐกิจภูมิภาคเอเชียแปซิฟิก ความมั่นคงทางอาหาร การเปลี่ยนแปลงสภาพภูมิอากาศ และการรับมือกับผลกระทบจากปัจจัยภายนอก ณ เมืองอินชอน สาธารณรัฐเกาหลี ระหว่างวันที่ 2-5 พฤษภาคม 2566
ในโอกาสนี้ EXIM BANK เข้าร่วมหารือทวิภาคีกับหน่วยงานต่าง ๆ ประกอบด้วย
• ธนาคารซูมิโตโม มิตซุย แบงกิ้ง คอร์ปอเรชั่น (Sumitomo Mitsui Banking Corporation : SMBC) เกี่ยวกับความเป็นไปได้ในการขยายความร่วมมือในการเป็นองค์กรการเงินเพื่อการส่งออก (Export Credit Agency : ECA) ซึ่งสอดคล้องกับเป้าหมายของ EXIM BANK ในการเป็นผู้นํา ECA ในระดับภูมิภาคและระดับโลก
• ธนาคารแห่งอเมริกา (Bank of America) เกี่ยวกับสถานการณ์ตลาดโลก และโอกาสในการสร้างพันธมิตรระหว่างกัน
• ธนาคารฮ่องกงและเซี่ยงไฮ้แบงกิ้งคอร์ปอเรชั่น (Hongkong and Shanghai Banking Corporation Limited : HSBC) เพื่อแลกเปลี่ยนประสบการณ์ในการสร้างนวัตกรรมทางการเงินเพื่อต่อสู้กับการเปลี่ยนแปลงสภาพภูมิอากาศและความเป็นไปได้ในการร่วมมือกันออกพันธบัตรสีเขียว พร้อมทั้งหารือเกี่ยวกับ Carbon credit trading และการเป็น Clearing House และ Deforestation
• ธนาคารเพื่อความร่วมมือระหว่างประเทศแห่งญี่ปุ่น (Japan Bank for International Cooperation : JBIC) เกี่ยวกับสถานการณ์เศรษฐกิจของประเทศไทยและโอกาสในการพัฒนาความร่วมมือเพื่อเปลี่ยนแปลงและพัฒนาโครงสร้างพื้นฐานด้านพลังงานของไทย
ทั้งนี้ เพื่อให้ EXIM BANK ในฐานะธนาคารเพื่อการพัฒนาแห่งประเทศไทย ดําเนินบทบาท “ซ่อม สร้าง เสริม สานพลัง” อย่างต่อเนื่องเพื่อขับเคลื่อนการพัฒนาประเทศไทยอย่างยั่งยืน
รัฐบาลไทย-ข่าวทำเนียบรัฐบาล-กระทรวงมหาดไทย เชิญชวน ร่วมกิจกรรม เดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
วันพฤหัสบดีที่ 4 พฤษภาคม 2566
04/05/2566
กระทรวงมหาดไทย เชิญชวน ร่วมกิจกรรม เดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
ทุกจังหวัดสานพลัง จัดโครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 พร้อมเชิญชวนร่วมกิจกรรมฯ ณ สถานที่ที่จังหวัดกําหนด ตั้งแต่วันที่ 1 - 31 พฤษภาคม 2566 นี้
โครงการเดิน-วิ่ง เฉลิมพระเกียรติ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
โดยกําหนดจัดโครงการฯ ตั้งแต่วันที่ 1 - 31 พฤษภาคม 2566 ณ สถานที่ที่จังหวัดกําหนด โดยมีวัตถุประสงค์
1. เพื่อเป็นการสํานึกในพระมหากรุณาธิคุณ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
2. เพื่อนําเงินรายได้จากการดําเนินงานเป็นทุนในการช่วยเหลือเด็ก เยาวชน และประชาชนให้มีคุณภาพชีวิตที่ดีขึ้น และสามารถพึ่งพาตนเองได้
3. เพื่อส่งเสริมและสนับสนุนให้เด็ก เยาวชน และประชาชนได้ออกกําลังกายเพื่อสุขภาพ
ทั้งนี้ รายได้จากการดําเนินโครงการฯ มอบให้มูลนิธิร่วมจิตต์น้อมเกล้า ฯ เพื่อเยาวชน ในพระบรมราชินูปถัมภ์ เพื่อเป็นทุนการศึกษาแก่เยาวชนผู้ยากไร้ ด้อยโอกาสทุกจังหวัดได้มีโอกาสรับการศึกษา ให้มีคุณภาพชีวิตที่ดีขึ้น และสามารถพึ่งพาตนเองได้
นายสุทธิพงษ์ จุลเจริญ ปลัดกระทรวงมหาดไทย และนายขจร ศรีชวโนทัย อธิบดีกรมส่งเสริมการปกครองท้องถิ่น จึงขอเชิญองค์กรปกครองส่วนท้องถิ่น หน่วยงานภาครัฐ ภาคเอกชน สื่อสารมวลชนมูลนิธิ สมาคม ชมรม บริษัท ห้างร้าน และผู้มีจิตศรัทธาในทุกจังหวัดเข้าร่วมโครงการเดิน-วิ่งเฉลิมพระเกียรติปี 2566 ตั้งแต่วันที่ 1 - 31 พฤษภาคม 2566 ณ สถานที่ที่จังหวัดกําหนด เพื่อมีส่วนร่วมในการช่วยเหลือเด็ก เยาวชน และประชาชนให้มีคุณภาพชีวิตที่ดีขึ้น และสามารถพึ่งพาตนเองได้
ที่มา : เพจกรมประชาสัมพันธ์
รัฐบาลไทย-ข่าวทำเนียบรัฐบาล-ดีอีเอส เร่งปิดช่องมิจฉาชีพหลอกลงทุน-ระดมทุนออนไลน์ผิดกฎหมาย
วันพฤหัสบดีที่ 4 พฤษภาคม 2566
ดีอีเอส เร่งปิดช่องมิจฉาชีพหลอกลงทุน-ระดมทุนออนไลน์ผิดกฎหมาย
ดีอีเอส เร่งปิดช่องมิจฉาชีพหลอกลงทุน-ระดมทุนออนไลน์ผิดกฎหมาย
กระทรวงดิจิทัลฯเร่งจัดการปัญหาหลอกลวงการลงทุนผ่านโซเชียลมีเดียทั้งแอบอ้างชื่อ-โลโก้หน่วยงานทั้งภาครัฐและเอกชนชวนลงทุน-กู้เงินเพื่อรับเงินปันผลสูงเป็นต้นเจอปุ๊บดําเนินคดี-ปิดกั้นAccountเว็บไซต์ทันทีลดผลกระทบความเสียหายประชาชนกางโทษจําคุก-ปรับเงิน
กระทรวงดิจิทัลเพื่อเศรษฐกิจและสังคม(ดีอีเอส)แจ้งเตือนมิจฉาชีพนิยมใช้สื่อสังคมออนไลน์Facebookในการหลอกลวงประชาชนให้สูญเสียทรัพย์สินโดยคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจํานวนมากทั้งแอบอ้างชื่อหรือใช้โลโก้ของหน่วยงานภาครัฐหรือบริษัทเอกชนขนาดใหญ่ต่างๆอาทิการเชิญชวนซื้อกองทุนในตลาดหลักทรัพย์และบมจ.อมตะคอร์ปอเรชัน,ชวนลงทุนเพื่อรับเงินปันผลสูงซึ่งรับรองโดยสํานักงานกลต.,กู้เงินฉุกเฉินของธนาคารกสิกรไทยเป็นต้นจึงขอให้ประชาชนอย่าหลงเชื่อมีสติรู้เท่าทันข่าวปลอมโดยหน่วยงานภาครัฐไม่มีนโยบายในการเชิญชวนประชาชนเข้าลงทุนในรูปแบบใดๆทั้งสิ้น
สําหรับด้านบริษัทเอกชนจะใช้หน้าเพจFacebookทางการ(Official Facebook Page)ของตนเองในการประชาสัมพันธ์ผลิตภัณฑ์เป็นหลักซึ่งส่วนใหญ่บริษัทจะมีการลงทะเบียนและตรวจสอบจากFacebookแล้ว(verified)ว่าเป็นหน้าเพจของหน่วยงานจริงโดยจะมีเครื่องหมายถูก()สีฟ้าหลังชื่อเพจดังนั้นขอให้ประชาชนอย่าหลงเชื่อโดยง่ายตรวจสอบข้อมูลกับเพจทางการหน่วยงานที่ถูกแอบอ้างก่อนจะทําธุรกรรมทางการเงินใดๆด้านโทษของคนร้ายที่ชักชวนและหลอกลวงประชาชนลงทุนผ่านสื่อสังคมออนไลน์อย่างผิดกฎหมายมีโทษหนักอาจเข้าข่ายผิดกฎหมายการกู้ยืมเงินที่เป็นการฉ้อโกงประชาชนจําคุก10ปีและกฎหมายว่าด้วยการกระทําความผิดเกี่ยวกับคอมพิวเตอร์จําคุก5ปี
ที่ผ่านมากระทรวงดิจิทัลฯได้ร่วมงานกับหน่วยงานที่เกี่ยวข้องอย่างจริงจังและต่อเนื่องโดยได้ดําเนินการตรวจสอบข้อเท็จจริงจากหน่วยงานที่เป็นเจ้าของเรื่องและแก้ไขข่าวปลอมโดยประกาศผ่านช่องทางต่างๆของศูนย์ต่อต้านข่าวปลอม(Anti Fake News Center)และประสานFacebookปิดกั้นเพจปลอมต่างๆพร้อมประสานเจ้าหน้าที่ตํารวจดําเนินการจัดการเพจปลอมตามกฎหมายหากท่านได้รับโทรศัพท์หรือข้อมูลที่ผิดปกติข้อมูลเว็บผิดกฎหมายสามารถแจ้งกับกระทรวงดิจิทัลฯเพจอาสาจับตาออนไลน์หรือแจ้งความออนไลน์ได้ตลอด24ชั่วโมงผ่านเว็บไซต์https://thaipoliceonline.comหรือแจ้งเบาะแสข่าวปลอมได้ที่ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandหรือโทรสายด่วนGCC 1111ต่อ87ตลอด24ชั่วโมง
________________
รัฐบาลไทย-ข่าวทำเนียบรัฐบาล-รพ.จะนะ จ.สงขลา เพิ่มศักยภาพห้องผ่าตัดสูตินรีเวชและศัลยกรรมทั่วไป ไม่ต้องส่งต่อผู้ป่วย รพ.ใหญ่
วันพฤหัสบดีที่ 4 พฤษภาคม 2566
รพ.จะนะ จ.สงขลา เพิ่มศักยภาพห้องผ่าตัดสูตินรีเวชและศัลยกรรมทั่วไป ไม่ต้องส่งต่อผู้ป่วย รพ.ใหญ่
ปลัดกระทรวงสาธารณสุข เผย โรงพยาบาลจะนะ จังหวัดสงขลา เพิ่มศักยภาพห้องผ่าตัดด้านสูตินรีเวชและศัลยกรรมทั่วไป พร้อมเตรียมส่งบุคลากรเข้ารับการอบรมเพิ่มศักยภาพในโรงพยาบาลสังกัดกรมการแพทย์เพื่อให้ประชาชนได้รับการรักษารวดเร็ว ใกล้บ้าน ลดการรอคอย และลดการส่ง
ปลัดกระทรวงสาธารณสุข เผย โรงพยาบาลจะนะ จังหวัดสงขลา เพิ่มศักยภาพห้องผ่าตัดด้านสูตินรีเวชและศัลยกรรมทั่วไป พร้อมเตรียมส่งบุคลากรเข้ารับการอบรมเพิ่มศักยภาพในโรงพยาบาลสังกัดกรมการแพทย์เพื่อให้ประชาชนได้รับการรักษารวดเร็ว ใกล้บ้าน ลดการรอคอย และลดการส่งต่อผู้ป่วยไปรับการผ่าตัดที่โรงพยาบาลใหญ่
นายแพทย์โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุขมีนโยบายให้โรงพยาบาลทุกระดับพัฒนาการบริการให้ตอบสนองความต้องการของประชาชนในพื้นที่ เพื่อให้ได้รับบริการที่มีคุณภาพและใกล้บ้าน เพิ่มความสะดวกในการเข้าถึงบริการและลดภาระค่าใช้จ่ายในการเดินทาง โดยจากการตรวจเยี่ยมโรงพยาบาลจะนะ อ.จะนะ จ.สงขลา เมื่อเดือนเมษายนที่ผ่านมา ทราบว่าจะพัฒนาห้องผ่าตัดด้านสูตินรีเวชและศัลยกรรมทั่วไป เพื่อให้ประชาชนในพื้นที่สามารถรับการผ่าตัดที่ซับซ้อนโดยแพทย์ผู้เชี่ยวชาญ ลดการรอคอย และลดการส่งต่อ จึงมีการหารือและสนับสนุนการพัฒนาทั้งด้านอุปกรณ์และบุคลากร โดยล่าสุด โรงพยาบาลสังกัดกรมการแพทย์ ได้แก่ โรงพยาบาลราชวิถี โรงพยาบาลเลิดสิน โรงพยาบาลนพรัตนราชธานี และสถาบันสุขภาพเด็กแห่งชาติมหาราชินี ได้จัดส่งเครื่องมืออุปกรณ์ห้องผ่าตัด ให้กับโรงพยาบาลจะนะเรียบร้อยแล้ว
ด้าน นายแพทย์หมัด หีมเหม ผู้อํานวยการโรงพยาบาลจะนะ กล่าวว่า โรงพยาบาลจะนะ กําลังพัฒนาด้านการผ่าตัด เพื่อให้ประชาชนในพื้นที่ได้รับการรักษารวดเร็ว ใกล้บ้าน ไม่ต้องส่งไปโรงพยาบาลใหญ่ในเมือง ซึ่งต้องขอขอบคุณผู้บริหารและผู้มีส่วนเกี่ยวข้องที่ให้การสนับสนุนอุปกรณ์ทางการแพทย์ในครั้งนี้ โดยครุภัณฑ์ที่ได้รับ ประกอบด้วย โคมไฟคู่ห้องผ่าตัด จํานวน 2 ชุด ตู้อบเด็ก จํานวน 2 เครื่อง เปลเคลื่อนย้ายผู้ป่วย จํานวน 4 คัน ชุดเครื่องมืออุปกรณ์ผ่าตัด จํานวน 2 ชุด โต๊ะวางอุปกรณ์ จํานวน 2 ตัว เครื่องดูดเสมหะ จํานวน 1 ชุด และเครื่องวัดความดันโลหิต จํานวน 10 เครื่อง ได้ประสานงานและมีแผนติดตั้งโดยผู้เชี่ยวชาญก่อนนําไปให้บริการผู้ป่วยนอกจากนี้ โรงพยาบาลยังมีแผนจัดส่งบุคลากรเข้ารับการฝึกอบรมในด้านที่จําเป็นในโรงพยาบาลสังกัดกรมการแพทย์เช่น พยาบาลวิสัญญี พยาบาลห้องผ่าตัด เป็นต้น เพื่อเพิ่มศักยภาพในการดูแลรักษาประชาชนในพื้นที่ต่อไป
***************************** 4 พฤษภาคม 2566
รัฐบาลไทย-ข่าวทำเนียบรัฐบาล-พ่อเมืองลำพูน นำประชาชนจิตอาสา ร่วมพัฒนาลำน้ำปิงห่าง เนื่องในวันฉัตรมงคล 4 พฤษภาคม
วันพฤหัสบดีที่ 4 พฤษภาคม 2566
04/05/2566
พ่อเมืองลําพูน นําประชาชนจิตอาสา ร่วมพัฒนาลําน้ําปิงห่าง เนื่องในวันฉัตรมงคล 4 พฤษภาคม
พ่อเมืองลําพูน นําประชาชนจิตอาสา ร่วมพัฒนาลําน้ําปิงห่าง เนื่องในวันฉัตรมงคล 4 พฤษภาคม
วันนี้ (4 พ.ค. 66) เวลา 10.00 น. นายสันติธร ยิ้มละมัย ผู้ว่าราชการจังหวัดลําพูน พร้อมด้วย นางดวงกมล ยิ้มละมัย นายกเหล่ากาชาดจังหวัดลําพูนและประธานแม่บ้านมหาดไทยจังหวัดลําพูน นายอนุพงษ์ วาวงศ์มูล รองผู้ว่าราชการจังหวัดลําพูน นายชาตรี กิตติธนดิตถ์ รองผู้ว่าราชการจังหวัดลําพูน นายบุญส่ง ไชยมณี หัวหน้าสํานักงานจังหวัดลําพูน นายโยธิน ประสงค์ความดี ปลัดจังหวัดลําพูน นางบําเพ็ญ เมืองมูล พัฒนาการจังหวัดลําพูน นายสมาน กองแก้ว นายอําเภอเมืองลําพูน หัวหน้าส่วนราชการ ภาคีเครือข่าย นําประชาชนจิตอาสาร่วมกิจกรรมพัฒนาลําน้ําปิงห่างเนื่องในวันฉัตรมงคล ประจําปี 2566 เพื่อแสดงออกถึงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว สร้างความสมัครสมานสามัคคีในการทําประโยชน์ต่อชาติบ้านเมือง ที่ ศูนย์อุโมงค์ลดโลกร้อน ตําบลอุโมงค์ อําเภอเมืองลําพูน
"กิจกรรมจิตอาสาในครั้งนี้ เป็นการพัฒนาลําน้ําปิงห่าง โดยจังหวัดลําพูนได้กําหนดลําน้ําปิงห่างในเขตพื้นที่ตําบลอุโมงค์ อําเภอเมืองลําพูน จังหวัดลําพูน เป็นแหล่งน้ําที่จะดําเนินการฟื้นฟู เพื่อเป็นต้นแบบของการพัฒนาแหล่งน้ํา เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา 28 กรกฎาคม 2566 ภายใต้กิจกรรมพัฒนาฟื้นฟูและแก้ไขปัญหาแหล่งน้ํา ตามพระราชปณิธานของพระบาทสมเด็จพระเจ้าอยู่หัว ในการฟื้นฟูแหล่งน้ําธรรมชาติ แม่น้ํา คูคลอง หนอง บึง ให้สะอาดสวยงาม รวมทั้งการบริหารจัดการน้ําและแก้ไขปัญหาแหล่งน้ําอย่างเป็นระบบ เพื่อให้ลําน้ําปิงห่างมีสภาพที่ดีขึ้นและเป็นสายน้ําแห่งชีวิตที่ผูกพันกับคนทั้งสายน้ําต่อไป" ผวจ.ลําพูน กล่าว
นายสันติธร ยิ้มละมัย ผู้ว่าราชการจังหวัดลําพูน กล่าวเพิ่มเติมว่า การจัดกิจกรรมในครั้งนี้มีจิตอาสาได้ร่วมกันกําจัดวัชพืช ผักตบชวา และสิ่งกีดขวางในลําน้ําปิงห่าง ตลอดจนเก็บขยะ ตัดแต่งต้นไม้และกิ่งไม้ริมสองฝั่งริมน้ํา เพื่อให้น้ําไหลผ่านได้สะดวกและไม่เกิดน้ําเน่าเสีย สอดคล้องกับโครงการฟื้นฟูและแก้ไขปัญหาแหล่งน้ําลําน้ําปิงห่าง ของจังหวัดลําพูน จากนั้น ได้ลงพื้นที่ไปบ้านป่าเส้า เพื่อร่วมกันปลูกต้นลําไยพันธุ์เบี้ยวเขียวป่าเส้า โอกาสนี้ นางพจนี ศิลารัตน์ ผู้อํานวยการสํานักงานนิคมอุตสาหกรรมภาคเหนือ ได้สนับสนุนงบประมาณสําหรับการจัดกิจกรรมในครั้งนี้ด้วย
"พระบาทสมเด็จพระเจ้าอยู่หัว ทรงมีพระราชหฤทัยอันมุ่งมั่นที่จะสร้างความผาสุกร่มเย็นแก่อาณาประชาราษฎร์ และสร้างความสิริสวัสดิ์พิพัฒน์ไพบูลย์แก่ประเทศชาติ รวมทั้งทรงพระกรุณาโปรดเกล้าโปรดกระหม่อมให้จัดตั้งโครงการจิตอาสาพระราชทานขึ้นเพื่อส่งเสริมให้ประชาชนทุกหมู่เหล่ามีความรักสามัคคีมีน้ําหนึ่งใจเดียวกันและตั้งมั่นบําเพ็ญประโยชน์เพื่อส่วนรวม ซึ่งจังหวัดลําพูนจะได้น้อมนําพระราชปณิธานนี้ มาขับเคลื่อนขยายผลเพื่อเสริมสร้างพลังความรักความสามัคคีของพี่น้องประชาชนในพื้นที่ ด้วยการใช้พลังของการเป็นจิตอาสา ทําให้เกิดความงดงาม ความผาสุก ในพื้นที่จังหวัดลําพูน อันจะทําให้พี่น้องประชาชนมีความสุขและมีคุณภาพชีวิตที่ดีอย่างยั่งยืน" ผวจ.ลําพูน กล่าวในช่วงท้าย
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรมเป็นประธานพิธีถวายราชสักการะและพิธีลงนามถวายพระพรชัยมงคล เนื่องในวันฉัตรมงคล ๔ พฤษภาคม ๒๕๖๖
วันพฤหัสบดีที่ 4 พฤษภาคม 2566
​รัฐมนตรีว่าการกระทรวงวัฒนธรรมเป็นประธานพิธีถวายราชสักการะและพิธีลงนามถวายพระพรชัยมงคล เนื่องในวันฉัตรมงคล ๔ พฤษภาคม ๒๕๖๖
​รัฐมนตรีว่าการกระทรวงวัฒนธรรมเป็นประธานพิธีถวายราชสักการะและพิธีลงนามถวายพระพรชัยมงคล เนื่องในวันฉัตรมงคล ๔ พฤษภาคม ๒๕๖๖
รัฐมนตรีว่าการกระทรวงวัฒนธรรมเป็นประธานพิธีถวายราชสักการะและพิธีลงนามถวายพระพรชัยมงคล เนื่องในวันฉัตรมงคล ๔ พฤษภาคม ๒๕๖๖
เมื่อวันที่ ๓ พฤษภาคม ๒๕๖๖ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีถวายราชสักการะ และพิธีลงนามถวายพระพรชัยมงคล เนื่องในวันฉัตรมงคล ๔ พฤษภาคม ๒๕๖๖ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
ฉัตรมงคล คือ พระราชพิธีฉลองพระเศวตฉัตร ตรงกับวันที่ ๔ พฤษภาคม
อันเป็นวันฉลองพระเศวตฉัตรของพระบาทสมเด็จพระเจ้าอยู่หัว เป็นวันที่ระลึกครบรอบปีที่ทรงประกอบพระราชพิธีบรมราชาภิเษก เป็นพระมหากษัตริย์รัชกาลที่ ๑๐ แห่งมหาจักรีบรมราชวงศ์และราชอาณาจักรไทยโดยสมบูรณ์ตามโบราณราชประเพณีรัฐบาลและพสกนิกร ได้น้อมเกล้าน้อมกระหม่อม จัดงานพระราชพิธีฉลองเศวตฉัตรหรือรัฐพิธีฉัตรมงคล หรืออาจเรียกว่าพระราชพิธีฉัตรมงคล ซึ่งกระทําในวันบรมราชาภิเษก ถวายเมื่อวันที่ ๔ พฤษภาคม พ.ศ. ๒๕๖๒ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระปฐมบรมราชโองการในพระราชพิธีบรมราชาภิเษก ว่า
"เราจะสืบสาน รักษา และต่อยอด และครองแผ่นดินโดยธรรม
เพื่อประโยชน์สุขแห่งอาณาราษฎรตลอดไป"
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทย – กัมพูชา บรรลุข้อตกลงการจ้างแรงงาน ช่วยขับเคลื่อนเศรษฐกิจระหว่างสองประเทศ พร้อมแก้ไขปัญหาแรงงานและการค้ามนุษย์
วันศุกร์ที่ 5 พฤษภาคม 2566
05/05/2566
โฆษกรัฐบาลเผย นายกฯ ยินดี ไทย – กัมพูชา บรรลุข้อตกลงการจ้างแรงงาน ช่วยขับเคลื่อนเศรษฐกิจระหว่างสองประเทศ พร้อมแก้ไขปัญหาแรงงานและการค้ามนุษย์
โฆษกรัฐบาลเผย นายกฯ ยินดี ไทย – กัมพูชา บรรลุข้อตกลงการจ้างแรงงาน ช่วยขับเคลื่อนเศรษฐกิจระหว่างสองประเทศ พร้อมแก้ไขปัญหาแรงงานและการค้ามนุษย์
วันนี้ (5 พ.ค. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าประเด็นการลงนามบันทึกข้อตกลง (MOU) ว่าด้วยการจ้างแรงงานระหว่างรัฐบาลแห่งราชอาณาจักรไทย และรัฐบาลแห่งราชอาณาจักรกัมพูชา ณ โรงแรมอังกอร์พาราไดซ์ จังหวัดเสียมราฐ ราชอาณาจักรกัมพูชา เมื่อวันที่ 19 - 21 เมษายน 2566 เชื่อมั่นจะช่วยขับเคลื่อนเศรษฐกิจระหว่างสองประเทศ แก้ไขปัญหาขาดแคลนแรงงาน รวมถึงการแก้ไขปัญหาการค้ามนุษย์ด้านแรงงานอีกด้วย
โฆษกประจําสํานักนายกรัฐมนตรี กล่าวว่า ตามที่กรมการจัดหางาน กระทรวงแรงงาน ได้เข้าร่วมการประชุมระดับวิชาการกัมพูชา – ไทย ซึ่งทั้งสองฝ่ายได้มีการลงนามบันทึกข้อตกลงว่าด้วยเรื่องการจ้างแรงงานระหว่างรัฐบาลแห่งราชอาณาจักรไทยและรัฐบาลแห่งราชอาณาจักรกัมพูชา โดยมีผลประชุมที่สําคัญ ดังนี้
- การออกเอกสารประจําตัวให้แก่แรงงานกัมพูชาในประเทศไทย แรงงานกัมพูชาสามารถเดินทางไปทําเอกสารเดินทาง (TD) ณ ศูนย์ One Stop Services ซึ่งตั้งอยู่ในกรุงพนมเปญ พระตะบอง และบันเตียเมียนเจย
- กรณีแรงงานกัมพูชาไม่มีเอกสารเดินทาง สามารถขอเอกสารข้ามแดนได้ที่สถานเอกอัครราชทูตกัมพูชาประจําราชอาณาจักรไทยเพื่อเดินทางไปกัมพูชาและขอบัตรแรงงานกัมพูชาในต่างแดน (Overseas Cambodia Worker Card : OCWC) และเอกสารเดินทาง (TD) ณ ศูนย์ One Stop Services โดยฝ่ายไทยจะแจ้งข้อมูลของแรงงานกัมพูชาที่จําเป็นต้องจัดทําเอกสาร เพื่อเป็นข้อมูลพื้นฐานสําหรับการตรวจสอบและยืนยันข้อมูล เพื่อพิจารณาออกเอกสารเดินทาง (TD) ฉบับใหม่
- การปรับปรุงแก้ไขบันทึกข้อตกลงว่าด้วยการจ้างแรงงาน (Agreement) ซึ่งทั้งสองฝ่ายเห็นพ้องกันเรื่องการตรวจสุขภาพในประเทศต้นทาง ต้องกําหนดโดยหน่วยงานที่มีอํานาจของประเทศผู้รับ โดยแรงงานจะต้องตรวจสุขภาพจากประเทศต้นทางก่อนเดินทางเข้ามาในประเทศไทย
“นายกรัฐมนตรีรับทราบ และขอบคุณการดําเนินการตามนโยบายของรัฐบาลอย่างต่อเนื่อง จนสามารถลงนามในบันทึกข้อตกลงว่าด้วยเรื่องการจ้างแรงงานจะทําให้เกิดประโยชน์ต่อการจ้างแรงงานที่มีประสิทธิภาพได้สําเร็จ เชื่อมั่นว่าจะเป็นการอํานวยความสะดวก ลดขั้นตอนแก่แรงงานกัมพูชาที่เข้ามาทํางานในประเทศไทยให้เข้าสู่ระบบการจ้างงานที่ถูกต้อง ได้รับการดูแลคุ้มครองตามมาตรฐานสากล จะเป็นการแก้ไขปัญหาขาดแคลนแรงงานให้สอดคล้องกับความต้องการของนายจ้าง และผู้ประกอบการ รวมไปถึงแก้ไขปัญหาการค้ามนุษย์ด้านแรงงาน รวมถึงจะช่วยขับเคลื่อนเศรษฐกิจระหว่างสองประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-รพ.ร้อยเอ็ด พัฒนาระบบบริการดูแลรักษาผู้ป่วยโรคมะเร็งครบวงจร คัดกรองมะเร็งปากมดลูกมากสุด เป็นอันดับ 1 ของประเทศ
วันศุกร์ที่ 5 พฤษภาคม 2566
รพ.ร้อยเอ็ด พัฒนาระบบบริการดูแลรักษาผู้ป่วยโรคมะเร็งครบวงจร คัดกรองมะเร็งปากมดลูกมากสุด เป็นอันดับ 1 ของประเทศ
โรงพยาบาลร้อยเอ็ด พัฒนาระบบบริการดูแลรักษาผู้ป่วยโรคมะเร็งแบบครบวงจร ป้องกัน ค้นหามะเร็งระยะเริ่มแรก ส่งต่อวินิจฉัยรวดเร็ว ผู้ป่วยถิ่นทุรกันดารเข้าถึงบริการสะดวก ทันเวลา รับการรักษาอย่างมีคุณภาพใกล้บ้านใกล้ใจ มีผลงานคัดกรองมะเร็งปากมดลูกมากสุด
โรงพยาบาลร้อยเอ็ด พัฒนาระบบบริการดูแลรักษาผู้ป่วยโรคมะเร็งแบบครบวงจร ป้องกัน ค้นหามะเร็งระยะเริ่มแรก ส่งต่อวินิจฉัยรวดเร็ว ผู้ป่วยถิ่นทุรกันดารเข้าถึงบริการสะดวก ทันเวลา รับการรักษาอย่างมีคุณภาพใกล้บ้านใกล้ใจ มีผลงานคัดกรองมะเร็งปากมดลูกมากสุดเป็นอันดับ 1 ของประเทศ จํานวน 41,722 รายและยังเป็นต้นแบบ/นวัตกรรมคัดกรองมะเร็งตับและท่อทางเดินน้ําดีสูงสุดของประเทศ ทําให้ได้รับรางวัล “ศรีสวางควัฒน” ประจําปี 2565
นพ.ธนรักษ์ ผลิพัฒน์ ผู้ตรวจราชการกระทรวงสาธารณสุข เขตสุขภาพที่ 7 กล่าวว่า โรงพยาบาลร้อยเอ็ด มุ่งเน้นการพัฒนาสู่การเป็นศูนย์เชี่ยวชาญ 5 ด้าน คือ มะเร็ง อุบัติเหตุ หัวใจ ทารกแรกเกิด และปลูกถ่ายอวัยวะโดยการพัฒนาศูนย์ความเชี่ยวชาญด้านมะเร็ง ได้ร่วมกับโรงพยาบาลจุฬาภรณ์ พัฒนาระบบการการตรวจวินิจฉัย และการรักษามะเร็งแบบครบวงจรด้วยเครื่องมือแพทย์ที่ทันสมัย ให้การดูแลผู้ป่วยมะเร็งได้อย่างครอบคลุมและมีประสิทธิภาพ เข้าถึงประชาชนที่เจ็บป่วยในถิ่นทุรกันดารให้ได้รับการบริการที่เหมาะสมและทันท่วงที เพิ่มอัตราการรอดชีวิตและมีคุณภาพชีวิตที่ดี ส่วนผู้ป่วยระยะท้าย ได้พัฒนาระบบการดูแลแบบประคับประคองอย่างไร้รอยต่อ ให้การดูแลแบบองค์รวม มีระบบเชื่อมโยงทั้งจังหวัดจนถึงชุมชน โดยผลงานการพัฒนาได้รับรางวัล “ศรีสวางควัฒน”ประจําปี 2565 ประเภทโรงพยาบาลศูนย์/โรงพยาบาลทั่วไป เมื่อวันที่ 7 ธันวาคม 2565 ที่ผ่านมา ตามพระปณิธานในศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์อัครราชกุมารี กรมพระศรีสวางควัฒน วรขัตติยราชนารี องค์ประธานราชวิทยาลัยจุฬาภรณ์ ที่มอบให้กับองค์กรสาธารณสุขดีเด่น ที่อุทิศตนในการปฏิบัติงานด้วยความเสียสละ อุตสาหะและทุ่มเทในการช่วยเหลือและบรรเทาความทุกข์ทรมานของผู้ป่วย เพื่อยกระดับคุณภาพชีวิตของประชาชนไทย
ด้านนพ.ชาญชัย จันทร์วรชัยกุล ผู้อํานวยการโรงพยาบาลร้อยเอ็ด กล่าวต่อว่า โรงพยาบาลร้อยเอ็ดยังได้จัดตั้งศูนย์มะเร็งเฉลิมพระเกียรติจุฬาภรณ์ เปิดให้บริการตั้งแต่วันที่ 4 กันยายน 2560 เพื่อช่วยเหลือและบรรเทาความทุกข์ทรมานของผู้ป่วยมะเร็งในพื้นที่ห่างไกลใน จ.ร้อยเอ็ด ให้เข้าถึงบริการที่ดีมีมาตรฐานแบบใกล้บ้านใกล้ใจ โดยมีการป้องกัน, ค้นหามะเร็งระยะเริ่มแรก, ส่งต่อเพื่อการตรวจวินิจฉัยได้อย่างรวดเร็ว, เป็นต้นแบบและนวัตกรรมคัดกรองมะเร็งตับและท่อทางเดินน้ําดี ด้วยการตรวจอัลตราซาวด์เชิงรุกในทุกอําเภออย่างต่อเนื่อง จนมีผลงานเป็นอันดับ 1 ของประเทศ, คัดกรองมะเร็งเต้านมร่วมกับภาคีเครือข่าย และคัดกรองมะเร็งปากมดลูกด้วยตนเอง ทําให้สตรีใน จ.ร้อยเอ็ด ได้รับการคัดกรองปากมดลูกมากที่สุดในประเทศถึง 41,722 ราย (ข้อมูล ณ วันที่ 20 กันยายน 2565) นอกจากนี้ ยังริเริ่มโครงการคัดกรองโรคมะเร็งลําไส้ใหญ่และลําไส้ตรงในประชาชน จ.ร้อยเอ็ด ด้วยวิธีตรวจหาเม็ดเลือดแดงแฝงในอุจจาระ (FIT test) และการส่องกล้องตรวจลําไส้ใหญ่ (colonoscopy) ซึ่งมีผลงานการส่องกล้องมากที่สุดในประเทศอีกด้วย
****************************** 5 พฤษภาคม 2566
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
วันศุกร์ที่ 5 พฤษภาคม 2566
04/05/2566
นายกรัฐมนตรีและภริยา เป็นประธานงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
นายกรัฐมนตรีและภริยา เป็นประธานงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (4 พฤษภาคม 2566) เวลา 19.00 น. ณ ตึกสันติไมตรี หลังนอก ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เป็นประธานงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 ตามลําดับพิธีการ ดังนี้
นายกรัฐมนตรีถวายคํานับพระบรมสาทิสลักษณ์พระบาทสมเด็จพระเจ้าอยู่หัว ถวายธูปเทียนแพ และถวายคํานับอีก 1 ครั้ง จากนั้น นายกรัฐมนตรีกล่าวถวายพระพรชัยมงคล ใจความว่า
ขอเดชะฝ่าละอองธุลีพระบาทปกเกล้าปกกระหม่อม ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คู่สมรส คณะทูตานุทูต ข้าราชการ และพสกนิกรชาวไทยทุกหมู่เหล่า มีความปีติโสมนัสเป็นล้นพ้นที่ได้มาร่วมกันแสดงความจงรักภักดีและถวายพระพรชัยมงคล เนื่องในอภิลักขิตสมัยวันฉัตรมงคลที่เวียนมาบรรจบครบรอบในวันนี้
นับแต่ใต้ฝ่าละอองธุลีพระบาทเสด็จเถลิงถวัลยราชสมบัติเป็นพระมหากษัตริย์แห่งมหาจักรีบรมราชวงศ์ ปวงข้าพระพุทธเจ้าต่างประจักษ์ในพระมหากรุณาธิคุณแห่งใต้ฝ่าละอองธุลีพระบาท ที่ทรงพระเมตตาทํานุบํารุงไพร่ฟ้าข้าแผ่นดินด้วยพระวิริยอุตสาหะ เพื่อความผาสุกของปวงประชาและความวัฒนาสถาพรของประเทศ สมดั่งพระปฐมบรมราชโองการที่ได้พระราชทานอารักขาแก่พสกนิกรทุกหมู่เหล่า ด้วยพระราชปณิธานที่มั่นคงแน่วแน่และน้ําพระราชหฤทัยที่เปี่ยมล้นด้วยความห่วงใยในความทุกข์ร้อนของปวงประชา และพระราชทานความช่วยเหลือเอื้ออาทรเสมอมา อีกทั้งพระราชทานแนวทางการดํารงชีวิตแก่พสกนิกรซึ่งก่อให้เกิดขวัญกําลังใจและสติปัญญาในการก้าวผ่านพ้นทุกข์ภัยต่าง ๆ พระมหากรุณาธิคุณอันหาที่สุดมิได้นี้ประทับตราตรึงอยู่ในจิตใจของปวงข้าพระพุทธเจ้าและจักเทิดทูนไว้เหนือเศียรเกล้าตลอดไป
ในโอกาสอันเป็นมงคลยิ่งนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออัญเชิญพลานุภาพแห่งคุณพระศรีรัตนตรัย และอํานาจสิ่งศักดิ์สิทธิ์ทั้งหลายในสากลโลก โปรดดลบันดาลประทานพรให้ใต้ฝ่าละอองธุลีพระบาททรงพระเจริญพระชนมายุยิ่งยืนนาน ทรงพระเกษมสําราญ พระบารมีแผ่ไพศาลไปทั่วทิศานุทิศ สถิตเป็นมิ่งขวัญร่มเกล้าของเหล่าพสกนิกรตราบกาลนิรันดร
ในโอกาสนี้ ข้าพระพุทธเจ้าขอพระราชทานพระบรมราชานุญาตนําผู้มีเกียรติที่มาในงานสโมสรสันนิบาตแห่งนี้ ร่วมดื่มถวายพระพรชัยมงคลแด่ใต้ฝ่าละอองธุลีพระบาท เพื่อความเป็นสิริสวัสดิ์พิพัฒนมงคลสืบไป ด้วยเกล้าด้วยกระหม่อม ขอเดชะ
ต่อจากนั้น วงดนตรีบรรเลงเพลงสรรเสริญพระบารมี จบแล้ว นายกรัฐมนตรีและผู้มีเกียรติที่มาร่วมงานกล่าวคํา “ทรงพระเจริญ” 3 ครั้ง แล้วนายกรัฐมนตรีและผู้มีเกียรติที่มาร่วมงานดื่มถวายพระพรชัยมงคลแด่พระบาทสมเด็จพระเจ้าอยู่หัว วงดนตรีบรรเลงเพลงสดุดีจอมราชา 2 จบ เสร็จพิธี
รัฐบาลไทย-ข่าวทำเนียบรัฐบาล-คำถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล วันที่ ๔ พฤษภาคม พุทธศักราช ๒๕๖๖
วันพฤหัสบดีที่ 4 พฤษภาคม 2566
04/05/2566
คําถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล วันที่ ๔ พฤษภาคม พุทธศักราช ๒๕๖๖
คําถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล วันที่ ๔ พฤษภาคม พุทธศักราช ๒๕๖๖ พลเอก ประยุทธ์  จันทร์โอชา นายกรัฐมนตรี ผู้กราบบังคมทูล วันพฤหัสบดีที่ ๔ พฤษภาคม ๒๕๖๖ เวลา ๑๙.๐๐ น.
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรีคู่สมรส คณะทูตานุทูต ข้าราชการ และพสกนิกรชาวไทยทุกหมู่เหล่า มีความปีติโสมนัสเป็นล้นพ้นที่ได้มาร่วมกันแสดงความจงรักภักดี และถวายพระพรชัยมงคล เนื่องในอภิลักขิตสมัยวันฉัตรมงคล ที่เวียนมาบรรจบครบรอบในวันนี้
นับแต่ใต้ฝ่าละอองธุลีพระบาทเสด็จเถลิงถวัลยราชสมบัติเป็นพระมหากษัตริย์แห่งมหาจักรีบรมราชวงศ์ ปวงข้าพระพุทธเจ้าต่างประจักษ์ในพระมหากรุณาธิคุณแห่งใต้ฝ่าละอองธุลีพระบาท ที่ทรงพระเมตตาทํานุบํารุงไพร่ฟ้าข้าแผ่นดินด้วยพระวิริยอุตสาหะ เพื่อความผาสุกของปวงประชา และความวัฒนาสถาพรของประเทศ สมดั่งพระปฐมบรมราชโองการที่ได้พระราชทานอารักขาแก่พสกนิกรทุกหมู่เหล่า ด้วยพระราชปณิธานที่มั่นคงแน่วแน่ และน้ําพระราชหฤทัยที่เปี่ยมล้นด้วยความห่วงใยในความทุกข์ร้อนของปวงประชา และพระราชทานความช่วยเหลือเอื้ออาทรเสมอมา อีกทั้งพระราชทานแนวทางการดํารงชีวิตแก่พสกนิกร ซึ่งก่อให้เกิดขวัญกําลังใจและสติปัญญาในการก้าวผ่านพ้นทุกข์ภัยต่าง ๆ พระมหากรุณาธิคุณอันหาที่สุดมิได้นี้ประทับตราตรึงอยู่ในจิตใจของปวงข้าพระพุทธเจ้าและจักเทิดทูนไว้เหนือเศียรเกล้าตลอดไป
ในโอกาสอันเป็นมงคลยิ่งนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออัญเชิญพลานุภาพแห่งคุณพระศรีรัตนตรัย และอํานาจสิ่งศักดิ์สิทธิ์ทั้งหลายในสากลโลก โปรดดลบันดาลประทานพรให้ใต้ฝ่าละอองธุลีพระบาททรงพระเจริญ พระชนมายุยิ่งยืนนาน ทรงพระเกษมสําราญ พระบารมีแผ่ไพศาลไปทั่วทิศานุทิศ สถิตเป็นมิ่งขวัญร่มเกล้าของเหล่าพสกนิกรตราบกาลนิรันดร
ในโอกาสนี้ ข้าพระพุทธเจ้าขอพระราชทานพระบรมราชานุญาต นําผู้มีเกียรติที่มาในงานสโมสรสันนิบาตแห่งนี้ ร่วมดื่มถวายพระพรชัยมงคลแด่ใต้ฝ่าละอองธุลีพระบาท เพื่อความเป็นสิริสวัสดิ์พิพัฒนมงคลสืบไป
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนพฤษภาคม ๒๕๖๖
วันศุกร์ที่ 5 พฤษภาคม 2566
​ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤษภาคม ๒๕๖๖
​ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤษภาคม ๒๕๖๖
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤษภาคม ๒๕๖๖
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤษภาคม ๒๕๖๖โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น ๑ และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม เมื่อเร็วๆนี้